દિવસોને પવનની પાંખો લાગીને સરસર ઊડવા લાગ્યા. હવેલીની જગ્યાએ પેલેસ, એય સેન્ટ્રલી એરકન્ડિશન્ડ. અહીં ગરોળીનો ડર ન હતો. અહીં મોટા આલ્સેશિયન કૂતરાં ચોકી કરતા. વંદો કે નાની જીવાત સુધ્ધાં દેખાતી ન હતી.એક દિવસ આકૃતિને કહ્યા વગર વિરાજ રાત્રે બહાર રોકાયો. સવારે મોડો મોડો ઘરે આવ્યો. આકૃતિએ પૂછયું. ‘એક ફોન કરવાનો સમય પણ ન હતો? એવા તો કયાં બિઝી હતા?’વિરાજે બેફિકરાઈથી કહ્યું, ‘પાર્ટી હતી, સવાર સુધી ચાલી.’